Diari Oficial de la Generalitat Valenciana


Sumari del DOGV 4440, del 14-02-2003 (2003/1352)

ACORD de 20 de desembre de 2002, de la Comissió Territorial d'Urbanisme de València, relatiu a la modificació número 2 del pla parcial del sòl industrial de Genovés.
---------------------------------------------------------------------------------------------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1352


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Genovés, el
    * pla d'urbanisme

ACORD de 20 de desembre de 2002, de la Comissió Territorial d'Urbanisme de València, relatiu a la modificació número 2 del pla parcial del sòl industrial de Genovés. [2003/M1352]
  
Vist l'expedient remés per l'Ajuntament de Genovés referit a la modificació núm. 2 del pla parcial del sòl industrial, i de conformitat amb els següents,
  
Antecedents de fet
  
1. El projecte es va sotmetre a informació pública mitjançant Acord del Ple de l'Ajuntament de 24 de juliol de 2002. Després del pertinent període d'exposició pública en el qual es va presentar una al·legació, es va aprovar provisionalment pel mateix òrgan en sessió de 20 de setembre de 2002.
  
2. El projecte consta de memòria informativa i justificativa i text de l'ordenança afectada per la modificació.
  
3. La modificació afecta l'article 12.3.5 Condicions de volum del pla parcial del sòl industrial d'este municipi i pretén flexibilitzar les condicions de distància a límits inicialment previstos, tot això sense afectar l'aprofitament lucratiu de les parcel·les.
  
Sobre això, es proposa passar d'exigir una ocupació màxima del 80% i prohibir de forma general que l'edificació se separe dels límits de la parcel·la, a mantenint esta ocupació màxima, exigir una separació mínima a límit frontal de 4 metres i liberalitzar la separació de la construcció a la resta dels límits de la parcel·la.
  
4. Genovés disposa de Normes Subsidiàries aprovades definitivament el 31 de maig de 1988, posteriorment desenrotllades pel pla parcial del sòl industrial aprovat per la Comissió Territorial d'Urbanisme el 7 de maig de 1991.
  
Amb data 31 de maig de 2001, este mateix òrgan va aprovar la modificació número 1 del pla parcial mencionat.
  
5. La Comissió Informativa de la Comissió Territorial d'Urbanisme de València, en sessió realitzada el 16 de desembre de 2002, va emetre informe relatiu al projecte que ens ocupa, i complix així el que preceptua l'artcile 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que establix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La documentació està completa, a l'efecte del compliment del que preceptua l'article 27 de la LRAU.
  
3. Les determinacions contingudes en la modificació es consideren de forma general, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans parcials de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió realitzada el 20 de desembre de 2002, acorda:
  
Aprovar definitivament la modificació número 2 del pla parcial del sòl industrial de Genovés.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això, sense perjuí que es puga exercir qualsevol altre recurs que s'estime oportú.